આ વિશાળ તળાવો અને તેમાંથી સોનલ નદીને પાણીથી ભરી દેવા ગામથી દૂર વહેતી કેરી નદીનું પૂરનું પાણી ઠલવાય તેવું ગયા વર્ષે આયોજન કરી એ કામ પૂર્ણ કરવામાં આવ્યું હતું. અઢી કિ.મી લાંબી અને 3 ફૂટ ડાયામીટરવાળી સ્ટીલ પાઇપલાઇન ભૂગર્ભમાં નાંખી કેરી નદીનું પાણી કે જે ચોમાસામાં દરિયામાં વહી જતું હતું તે પાણીથી સોનલ નદીને ગયા વર્ષે અને આ વર્ષે ભરી દેવામાં આવી હતી. આ પાઇપલાઇન નેટવર્કના કારણે આજે સોનલ નદી અંદાજે ચારેક કિ.મીની લંબાઇમાં વહેતી જોવા મળે છે, ઉપરાંત તળાવ અને ચેકડેમમાં પણ પાણી ભરેલું રહે છે.